"เฝอ 54" ต้นฉบับหม้อไฟเวียดนาม LA เจ้าแรกในประเทศไทย โด่งดังจากสาขาแรกตรงโชคชัย 4 ด้วยคุณสมบัติของร้านที่ไม่เน้นขายแบบบุฟเฟต์แต่เป็นแบบตามสั่งที่มีคุณภาพเนื้อสัตว์และผักที่คัดสรรดีคุ้มเกินราคาที่แสนถูกเมื่อเทียบกับร้านดัง ๆ อีกหลายเจ้า ร้านมีขนาดใหญ่รองรับลูกค้าได้มาก สัญลักษณ์ของร้านคือสีสันสดใสของผนังและเสาร้าน รวมถึงโต๊ะเก้าอี้ ถ้วยชามจานแก้วน้ำสีสันสดใส ร้านไม่ได้ติดแอร์แต่เปิดพัดลมทั่วร้านทำให้รู้สึกเย็นเหมือนเปิดแอร์ พนักงานก็มีหลายสิบคนบริการอย่างรวดเร็วยิ้มแย้มให้บริการอย่างดี พนักงานบางรายก็รีบวิ่งมาบริการ ประทับใจสุด ๆ ไม่แปลกใจว่าทำไมถึงได้ Best of Wongnai ทั้งปี 2015 และ 2016

สำหรับสาขาประชาชื่นอยู่เทศบาลนิมิตเหนือซอย 2 ถ้าขับรถมาสามารถจอดได้บริเวณหน้าร้าน

เมนูสุดประทับใจและฟินสุด ๆ คือหมูสะดุ้งไฟ (30 บาท) หมูสไลด์บางย่างด้วยเตาถ่านหอมสุด ๆ รสออกเค็มนิด ๆ จิ้มกับน้ำจิ้มสูตรเด็ดของร้านรสออกเปรี้ยว ๆ เผ็ด ๆ อร่อยอย่าบอกใคร

สำหรับเฝอหม้อไฟที่นี่เป็นแบบตามสั่ง น้ำจิ้มมี 2 แบบคือแบบเผ็ดและแบบหวานทางร้านแนะนำให้ผสมกันรสชาติจะลงตัวปรุงรสเพิ่มด้วยพริก กระเทียม มะนาว รสชาติอร่อยดี แต่ขอบอกว่าน้ำซุปที่นี่หวานกลมกล่อมแม้ไม่ต้องเติมน้ำจิ้ม

ผักที่นี่สดใหม่คัดคุณภาพและราคาไม่แพง ผักบุ้ง (10 บาท) ผักกาดขาว (10 บาท) ข้าวโพดอ่อน (20 บาท) เห็ดเข็มทอง  (20 บาท)ใจผักกาด  (20 บาท)

หมูสไลด์ (25 บาท) สันคอสไลด์ (25 บาท) หมูเด้งทรงเครื่อง (25 บาท) หมูนุ่ม (25 บาท) ลูกชิ้นหมู (25 บาท)  เบคอน (35 บาท) เกี๊ยวกุ้ง (45 บาท) ไข่ไก่ (10 บาท) ข้าวเปล่า (10 บาท) เส้นเฝอ (10 บาท)

ปิดท้ายด้วยของหวานลอดช่องน้ำกะทิ (35 บาท) ลอดช่องชื่อดังวัดเจษ เฉาก๊วย (25 บาท) เฉาก๊วยเหนียวหนึบเคี้ยวเพลิน

โดยรวมอร่อยมากค่ะ ใช้ของวัตถุดิบและคัดคุณภาพดีสดใหม่ น้ำซุปอร่อย น้ำจิ้มรสเด็ด ที่สำคัญสมราคา บริการดีประทับใจค่ะ